stanford-oval/wikipedia huggingface dataset:
אדמונד פישר
פרסומים נבחרים

Purification and Characterization of a Protein Tyrosine Phosphatase Containing SH2 Domains,” Z. Zhao, P. Bouchard, C.D. Diltz, S-H Shen and E.H. Fischer, J. Biol. Chem, 268, 2816 (1993).
“Suppression of v-fms-induced transformation by overexpression of a truncated T-cell protein tyrosine phosphatase,” Zander, N.F., Cool, D.E., Diltz, C.D., Rohrschneider, L.R., Krebs, E.G. and Fischer, E.H. Oncogene, 8, 1175 (1993).
“Multiple Forms of the Human Tyrosine Phosphatase RPTP alpha”, G. Daum, S. Regenass, J. Sap, J. Schlessinger and E.H. Fischer, J. Biol. Chem., 269, 10524 (1994).
“Phorbol ester-induced expression, phosphorylation and translocation of protein-tyrosine-phosphatase 1C in HL-60 cells,” Z. Zhao, S-H Shen and E.H. Fischer, Proc. Natl. Acad. Sci. USA, 91, 5007 (1994).
“Identification and Purification of a Chicken Brain Neuroglia-associated Protein,” F.F. Solca, D.I. Lurie, C.D. Diltz, R.S. Johnson, S. Kuman, E.W. Rubel and E.H. Fischer, J. Biol. Chem., 269, 27559 (1994).
אבה פרבו

| --- | --- |

אנטואן פרנסואה פרבו
 לידה:  1 באפריל 1697 Hesdin, צרפת 
 פטירה:  25 בנובמבר 1763 (בגיל 66) Courteuil, צרפת 
 שם לידה:  Antoine François Prévost 
 מדינה:  צרפת 
 עיסוק:  סופר, מתרגם,
 מקום לימודים:  Prytanée National Militaire 
 שפות היצירה:  צרפתית, אנגלית, לטינית 
 יצירות בולטות:  מנון לסקו
 
אַנְטוּאָן פְרַנְסוּאָה פְּרֵבוֹ (בצרפתית: Antoine François Prévost,‏ 1 באפריל 1697 – 25 בנובמבר 1763; ידוע גם בשם אַבֶּה פְּרֵבוֹ (Abbé Prévost)) היה סופר צרפתי.
חייו

נולד באדן בצפון מערב צרפת. אביו היה משפטן ויועץ של המלך. בגיל 14 התייתם מאמו ונשלח להתחנך בבית הספר הישועי באדן. כשנה לאחר מכן התגייס לצבא. לאחר מכן שב לספסלי את הקולז' הישועי פריז וב-1716 כנראה התגייס מחדש.
בגיל 21, בהיותו כבר קצין בצבא המלך, עזב להולנד. לאחר שנה חזר והצטרף למסדר הבנדיקטינים. בגיל 29 התמנה לכומר וקצר הצלחה כמטיף. משערים שהשינויים התכופים בחייו קרו משום פרשיות אהבים נכזבות ומקרי ביש אחרים הדומים לביוגרפיה של גיבורו, האביר דה-גרייה, בספר מנון לסקו.
בגיל 28 יצאו לאור ספריו הראשונים – שני כרכים של "זכרונותיו והרפתקאותיו של נזיר שפרש מן החברה" – וזכו להצלחה מידית. באותה שנה הסתכסך עם ראש המנזר, שהוציא נגדו צו מעצר, ועל כן ברח להולנד. משם עבר לאנגליה. באותו הזמן גם הצטרף לזרם הפרוטסטנטי. בלונדון הוא רכש ידע רחב של ההיסטוריה והספרות האנגלית. לימים תרגם לצרפתית כתבים אנגליים וגם ייסד כתב העת "הבעד והנגד" (le pour et le contre), שהציג את הספרות האנגלית בפני קהל הקוראים הצרפתי.
את לונדון עזב בשל הרפתקת אהבים כלשהי, ומשם עבר חזרה להולנד. יחסיו עם יצאנית בשם לנקי שבזבזה את רכושו, מזכירים את הדמות המרכזית ברומן המפורסם שלו, מנון לסקו.[דרוש מקור]
ב-1731 סיים את שבעת הכרכים של הרפתקאות האביר, שמנון לסקו הוא חלקו האחרון. שנתיים אחר כך הוא שב ללונדון, שם ישב בכלא על עבירות מרמה וזיוף. לאחר שלוש שנים שב לצרפת ולמסדר הבנדיקטינים שאותו עזב. מצבו הכלכלי היה מעורער, כנראה בשל המשך קשריו עם לנקי. את לנקי נטש רק ב-1741 עם בריחה נוספת מצרפת ומגורים בבריסל ופרנקפורט.
בהמשך חייו התיישב בבית קטן בצרפת ועסק בעבודות תרגום וליקוט. באותה התקופה התקרב יותר לדת, והדבר ניכר בעבודותיו המאוחרות. בשובו מארוחת צהריים עם חבריו הבנדיקטינים, מת פרבו משבץ מוחי, והוא נקבר בחלקה ליד מנזרם.
חיבוריו

פרבו חיבר מספר יצירות בשפה הצרפתית. המפורסמת בהן היא שבעת הכרכים של "זכרונותיו והרפתקאותיו של אציל שפרש מן החברה" (Mémoires et aventures d’un homme de qualité). חלקה השביעי של יצירה זו הוא הרומן הידוע בשם מנון לסקו, שיצא במהדורות רבות, תורגם לשפות רבות, כולל שני תרגומים לעברית ותרגום ללאדינו ויידיש.
אברהם טל (בלשן)

| --- | --- |

אברהם טל
 לידה:  1 ביולי 1931 (בן 93) ברלאד, ממלכת רומניה 
 שם לידה:  Abraham Rosenthal 
 ענף מדעי:  בלשנות
 מקום מגורים:  רומניה, ישראל
 מנחה לדוקטורט:  זאב בן־חיים 
 תלמידי דוקטורט:  אבשלום קור, חזי מוצפי, משה פלורנטין, עלי ותד 
 פרסים והוקרה:  חתן פרס ישראל לשנת ה'תש"ע
 תרומות עיקריות
 חקר מסורות השומרונים וחקר לשונות התרגומים, מילונאות ועריכת המילון ההיסטורי ללשון העברית
 
אברהם טל (נולד בט"ז בתמוז תרצ"א, 1 ביולי 1931, בברלאד שברומניה) הוא פרופסור אמריטוס לבלשנות באוניברסיטת תל אביב, חתן פרס ישראל לבלשנות לשנת ה'תש"ע.
ביוגרפיה

נולד בשנת 1931 בשם אברהם רוזנטל בעיר ברלאד שברומניה, ולמד בה בגימנסיה המקומית. אך עברית ויהדות למד בלימודים פרטיים, מפי מורהו הנערץ מאיר שטיצמן. היה חבר תנועת "הנוער הציוני", ובשנת 1950 עלה למדינת ישראל הצעירה ועבד כשנה בחקלאות בכפר ויתקין. בשנותיו הראשונות בארץ לימד תורה בכפר יגל ובצור משה. בשנת 1954 התגייס לשירות בצה"ל ושירת כחובש. בתום שירותו, בשנת 1957, חזר לעסוק בהוראה. שימש מורה וסגן מנהל בבית הספר "ביאליק" בנתניה, ולימים אף לימד בבית הספר "אורט" ובסמינר למורים בעיר.
בשנת 1962 סיים את לימודי התואר הראשון במקרא ולשון עברית באוניברסיטת תל אביב, ואחרי-כן למד לתואר השני ולימודי דוקטורט באוניברסיטה העברית בירושלים. חיבור הדוקטור שלו, שנכתב בהנחיית פרופסור זאב בן-חיים, עסק בנושא "התרגום לנביאים ראשונים". לצד לימודיו בירושלים היה חבר בסגל הזוטר של אוניברסיטת תל אביב. לימים השתלב בסגל הבכיר שלה, ועבד בה עד פרישתו לגמלאות בשנת 2000. היה ראש החוג ללשון העברית משנת 1979 ועד שנת 1996. במקביל, מ-1985 ועד 1988 היה ראש בית הספר למדעי היהדות. בנוסף, לימד שנים רבות בסמינר הקיבוצים.
מאז שנת 1981 פועל טל באקדמיה ללשון העברית, ובשנים 2005–2009 היה סגן נשיאהּ. בשנים 2011-1992 היה עורך המילון ההיסטורי ללשון העברית של האקדמיה.
בשנים 1983–1984 לימד באוניברסיטת פריז ובשנת 2001 באוניברסיטת סידני. בשנים 1988–1989 היה חוקר אורח באוניברסיטת הרווארד בארצות הברית.
טל נמנה עם מערכת ההוצאה לאור של המהדורה המדעית החמישית של התנ“ך, Biblia Hebraica Quinta, היוצאת לאור בשטוטגרט שבגרמניה, ועורך במסגרתה את ספר בראשית.
בשנת תשמ"ג זכה בפרס יצחק בן-צבי על המהדורה הביקורתית של התרגום השומרוני לתורה, שהוציא לאור באוניברסיטת תל אביב.
טל הוא חתן פרס ישראל לבלשנות עברית לשנת תש"ע "על הישגיו המצוינים בחקר מסורות השומרונים וחקר לשונות התרגומים, במילונאות ובעבודתו כעורך המילון ההיסטורי ללשון העברית ועל תרומתו בהעמדת תלמידים חשובים".
בשנת 2013 הוכתר דוקטור לשם כבוד בתאולוגיה באוניברסיטת האלה-ויטנברג בגרמניה.
ספריו

לשון התרגום לנביאים ראשונים ומעמדה בכלל ניבי הארמית, תל אביב: אוניברסיטת תל אביב, תשל"ה.
התרגום השומרוני לתורה: מהדורה ביקורתית, כרכים א-ג, תל אביב: אוניברסיטת תל אביב, תש"ם-תשמ"ג.
חמישה חומשי תורה לפי נוסח שומרון, תל אביב: אוניברסיטת תל אביב, תשנ"ה.
A Companion to Samaritan Studies (with A. D. Crown and R. Pummer), Tübingen: J. C.B. Mohr, 1993.
Samaritan Marriage Contracts (with R. Pummer), Wiesbaden: Otto Harrassowitz, 1998.
A Dictionary of Samaritan Aramaic, Leiden: E. J. Brill, 2000.
חמישה חומשי תורה, נוסח שומרון ונוסח המסורה, מבוא, הערות ונספחים, ההדירו אברהם טל ומשה פלורנטין, תל אביב: אוניברסיטת תל אביב: תשע"א.
ראו גם

בלשנות
חזי מוצפי
הערות שוליים

↑  רשימת מקבלי התארים, דבר, 23 ביוני 1966
| --- | --- |
בקרת זהויות :  NLI: 987007268862005171  BIBSYS: 90739570  BnF: cb135637110 (data)  CiNii: DA10798728  GND: 1047851423  ISNI: 0000 0001 1691 7049  LCCN: no2006002016  NTA: 07478210X  RERO: 02-A000160452  SUDOC: 052556050  VcBA: 495/40081  VIAF: 100212790   WorldCat (עם VIAF): 100212790
Vegas (שיר)

Vegas הוא שיר של הראפרית והזמרת-יוצרת האמריקאית דוג'ה קאט. הוא יצא לאור בהוצאת חברות התקליטים קימוסבי רקורדס ו-RCA רקורדס כסינגל המוביל מהפסקול Elvis לסרט הביוגרפי אודות אלביס פרסלי, "אלביס", מאת באז לורמן, ב-6 במאי 2022. השיר הופק על ידי רוג'ט צ'הייד ויטי ביטס. הוא משלב דגימה של השיר "Hound Dog" של ביג מאמא ת'ורנטון משנת 1952, שנכתב על ידי ג'רי ליבר ומייק סטולר והוקלט על ידי פרסלי. הקליפ הרשמי של השיר פורסם ב-2 ביוני 2022.
רקע

מילות השיר מתייחסות לאדם שהיה "מאהב עצוב", שדוג'ה קאט מרגישה ש"מעולם לא היה ראוי לתשומת הלב שלה".
ביקורת והצלחה

בכתבה שפורסמה ב-Consequence (בידי קאריס אנדרסון), נאמר שדוג'ה קאט "עומדת באתגר" של לורמן "לשייך תוכן היסטורי למוזיקה מודרנית", וקראה לזה "Ain't Shit" שפוגש את "Hound Dog". וונגו אוקון מ-Uproxx ציין לשבח את השיר, בדומה למבקרי מוזיקה שונים שביקרו אותו בחיוב גם כן.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-55 מיליון השמעות.
וידאו קליפ

הווידאו הקליפ הרשמי של "Vegas" פורסם ב-2 ביוני 2022. הוא בוים על ידי צ'יילד וכולל הופעת אורח של שונקה דוקורה, המגלמת את ביג מאמא ת'ורנטון ב"אלביס".
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 45 |  |
|  אוסטרליה | מצעד הסינגלים האוסטרלי | 5 |  |
|  אירלנד | מצעד הסינגלים האירי | 20 |  |
|  ארצות הברית | בילבורד הוט 100 | 56 |  |
|  ארצות הברית | מצעד שירי הראפ | 11 |  |
|  דרום אפריקה | אנטרטיינמנט מוניטורינג אפריקה | 46 |  |
|  הולנד | מצעד 40 הסינגלים ההולנדיים | 23 |  |
|  הממלכה המאוחדת | מצעד הסינגלים הבריטי | 35 |  |
|  יוון | IFPI Greece | 41 |  |
|  ליטא | AGATA | 30 |  |
|  ניו זילנד | המצעד הניו זילנדי הרשמי | 3 |  |
|  פורטוגל | מצעד הסינגלים הפורטוגזי | 195 |  |
|  קנדה | קנדה הוט 100 | 36 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | מצעד שירי הרדיו | 64 |  |
|  ארצות הברית | מצעד הפופ איירפליי | 31 |  |
הערות שוליים

↑  אמאלה דלאמיני, רוג'ט צ'הייד, דייוויד ספרקר, ג'רי ליבר, מייק סטולר
1 2  Doja Cat Drops 'Vegas' Single From 'Elvis' Biopic, Rap-Up (באנגלית אמריקאית)
↑  Doja Cat's New Song "Vegas" Incorporates Elvis Presley's "Hound Dog": Listen, Stereogum, ‏2022-05-06 (באנגלית)
1 2 3  Doja Cat - Vegas (From the Original Motion Picture Soundtrack ELVIS) (Official Video), נבדק ב-2022-06-28
↑  Doja Cat’s ’Vegas’ Bashes An Underwhelming Past Lover, UPROXX, ‏2022-05-06 (באנגלית אמריקאית)
↑  Tomás Mier, Tomás Mier, Doja Cat Reimagines Big Mama Thornton's 'Hound Dog' on 'Elvis' Biopic Bop 'Vegas', Rolling Stone, ‏2022-05-06 (באנגלית אמריקאית)
↑  Anderson, Carys (6 במאי 2022). "Doja Cat Unveils New Song "Vegas" from Elvis Soundtrack: Stream". Consequence. נבדק ב-6 במאי 2022. {{cite web}}:  (עזרה)
↑  Okon, Wongo (6 במאי 2022). "Doja Cat Talks Down On A Past Lover Who Underestimated Her Worth On The Vengeful 'Vegas'". Uproxx. נבדק ב-6 במאי 2022. {{cite web}}:  (עזרה)
↑  Vegas (From the Original Motion Picture Soundtrack ELVIS), 2022-05-06, נבדק ב-2022-06-28
↑  Radio Songs 2023, Billboard, ‏2023 (באנגלית)
↑  Pop Airplay Songs, Billboard, ‏2023 (באנגלית אמריקאית)
| דוג'ה קאט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Amala • Hot Pink • Planet Her • Scarlet |  |
| מיני-אלבומים | Purrr! |  |
| סינגלים | "So High" • "No Police" • "Roll with Us" • "Go to Town" • "Candy" • "Mooo!" • "Tia Tamera" • "Juicy" • "Bottom Bitch" • "Rules" • "Cyber Sex" • "Boss Bitch" • "Say So" • "Like That" • "Freak" • "Do It (Remix)" • "Del Mar" • "Streets" • "Kiss Me More" • "You Right" • "Need to Know" • "Woman" • "Handstand" • "Freaky Deaky" • "Get Into It (Yuh)" • "Vegas" • "Attention" • "Paint The Town Red" |  |
| השתתפות בסינגלים | "Make That Cake" • "In Your Eyes (Remix)" • "Pussy Talk" • "To Be Young" • "Shimmy" • "Baby, I'm Jealous" • "Best Friend" • "34+35 (Remix)" • "Dick" • "I Like You (A Happier Song)" |  |
| שירים אחרים | "Won't Bite" • "BMO (Remix)" • "Motive" • "Ain't Shit" |  |
| סיבובי הופעות | Hot Pink Tour |  |
| --- | --- |
בקרת זהויות :  MusicBrainz release group: 75ff3139-c899-4a5d-b736-e091162f5579  MusicBrainz work: 0111c694-c190-4be4-b013-add5a5a9bbbc
The Wizrd

Future Hndrxx Presents: The Wizrd (או בקיצור The Wizrd) הוא אלבום האולפן השביעי של הראפר האמריקאי פיוצ'ר. האלבום יצא לאור ב-18 בינואר 2019, על ידי חברת התקליטים פריבנדז והופץ על ידי אפיק רקורדס. האלבום הוכרז ב-4 בינואר 2019 יחד עם צאת הסינגל "Crushed Up". האלבום קודם על ידי סרט הנושא את שם האלבום, שיצא לאור ב-11 בינואר באפל מיוזיק. הסינגל השני, "Jumpin on a Jet", יצא לאור ב-9 בינואר. באלבום 20 שירים והוא כולל הופעות אורח של יאנג ת'אג, גאנה וטראוויס סקוט.
האלבום זכה בעיקר לביקורות חיוביות מהמבקרים והגיע היישר אל המקום הראשון במצעד הבילבורד 200, והיה לאלבום השישי של פיוצ'ר שהגיע להישג זה.
רקע וקידום

האלבום לווה בסרט באותו השם, שיצא באפל מיוזיק ב-11 בינואר. הכרזתו לוותה בצאת הקדימון. הסרט, שהופק על ידי מאס אפיל (אנ'), עוקב אחרי פיוצ'ר בסיבוב ההופעות שלו לקידום המיקסטייפ Purple Reign משנת 2016 ומציע מבט על חייו האישיים ותהליך היצירה שלו. ידוענים שונים כולל דרייק, יאנג ת'אג ודי.ג'יי חאלד מופיעים בסרט. הקרנות הסרט נערכו בכמה ערים בארצות הברית.
בימים שקדמו לצאת האלבום פרסם פיוצ'ר סרטונים של קטעים נבחרים מרצועות האלבום ברשתות החברתיות. כל סרטון הציג כמה מהקוסמים הידועים ביותר בתרבות הפופולרית, בהם לורד וולדמורט מהארי פוטר והקוסם מארץ עוץ מהקוסם מארץ עוץ. בראיון ל-Genius, פיוצ'ר חשף כי האלבום ושמו מוקדשים לדודו המנוח, שהעניק לו את הכינוי "Wizard".
רקע וקידום > סינגלים

הסינגל הראשון, "Crushed Up", יצא לאור ב-4 בינואר 2019, כאשר הווידאו קליפ שלו, בבימוי ספייק ג'ורדן וסבסטיאן סדיגוי, יצא גם הוא באותו היום. "Jumpin on a Jet", שהופק על ידי סאות'סייד, יצא ב-9 בינואר יחד עם וידאו קליפ המציג שוד במטוס. "First Off" בהשתתפות הראפר האמריקאי טראוויס סקוט, נשלח לרדיו הקצבי העכשווי והאורבני ב-12 בפברואר 2019, כסינגל השלישי מתוך האלבום.
ביקורות

האלבום זכה בעיקר לביקורות חיוביות. באתר Metacritic, קיבל האלבום ציון של 70 מתוך 100, בהתבסס על 12 ביקורות מקצועיות. אתר AnyDecentMusic?‎ נתן לאלבום ציון של 6.1 מתוך 10, בהתבסס על הערכתו לגבי הקונצנזוס הביקורתי.
הצלחה מסחרית

האלבום הגיע למקום הראשון במצעד הבילבורד 200 עם 125,000 יחידות שקולות לאלבום (כולל 15,000 מכירות טהורות) בשבוע הראשון לצאתו. זהו האלבום השישי של פיוצ'ר שהגיע למקום הראשון במצעד. בשבוע השני, ירד האלבום למקום השני במצעד, כשמעליו האלבום DNA של בקסטריט בויז, והרוויח 56,000 יחידות נוספות. בשבוע השלישי, ירד למקום השלישי והרוויח 40,000 יחידות שקולות לאלבום. נכון למאי 2019, הרוויח האלבום 450,000 יחידות שקולות לאלבום ומכר 33,000 עותקים במכירות טהורות בארצות הברית. ב-5 באוגוסט 2019 קיבל האלבום את תואר הזהב מאיגוד תעשיית ההקלטות האמריקאי, על 500,000 יחידות משולבות של מכירות והשמעות בסטרימינג.
רשימת רצועות

| מס' | שם | משך |
| --- | --- | --- |
| 1. | Never Stop  | 4:51 |
| 2. | Jumpin on a Jet  | 2:17 |
| 3. | Rocket Ship  | 1:56 |
| 4. | Temptation  | 2:47 |
| 5. | Crushed Up  | 2:29 |
| 6. | F&N  | 3:09 |
| 7. | Call the Coroner  | 2:11 |
| 8. | Talk Shit Like a Preacher  | 2:12 |
| 9. | Promise U That  | 3:25 |
| 10. | Stick to the Models  | 3:16 |
| 11. | Overdose  | 1:55 |
| 12. | Krazy but True  | 3:05 |
| 13. | Servin Killa Kam  | 3:06 |
| 14. | Baptiize  | 3:38 |
| 15. | Unicorn Purp (בהשתתפות יאנג ת'אג וגאנה)   | 4:06 |
| 16. | Goin Dummi  | 2:41 |
| 17. | First Off (בהשתתפות טראוויס סקוט)   | 3:48 |
| 18. | Faceshot  | 2:55 |
| 19. | Ain't Coming Back  | 3:39 |
| 20. | Tricks on Me  | 4:22 |
| משך כולל: | משך כולל: | 61:48 |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 27 |
|  אוסטרליה | מצעד האלבומים האוסטרלי | 33 |
|  איטליה | מצעד האלבומים האיטלקי | 91 |
|  אירלנד | מצעד האלבומים האירי | 39 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 38 |
|  דנמרק | היטליסטן | 14 |
|  הולנד | מצעד 100 האלבומים ההולנדיים | 7 |
|  הממלכה המאוחדת | מצעד האלבומים הבריטי | 16 |
|  ולוניה | אולטראטופ 40 | 60 |
|  לטביה | לטביה טופ 40 | 19 |
|  ליטא | AGATA | 25 |
|  נורווגיה | VG-lista | 18 |
|  ניו זילנד | המצעד הניו זילנדי הרשמי | 26 |
|  פינלנד | המצעדים הפיניים הרשמיים | 46 |
|  פלנדריה | אולטראטופ 50 | 21 |
|  צרפת | SNEP | 26 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 29 |
|  שווייץ | המצעד השווייצרי | 10 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
אוונטורין

| --- | --- |

 תכונות המינרל
 הרכב כימי:  SiO2 בתוספת פוקסיט, נציץ או המטיט
 מערך קריסטלוגרפי:  טריגונלי
 צבע:  ירוק או חום אדמדם
 שקיפות:  שקוף למחצה
 פצילות:  אין
 שבירה:  דמוית קונכייה
 קשיות:  6.5 בסולם מוס
 משקל סגולי:  2.69-2.64
אַוָונְטוּרִין הוא סוג של קוורץ המאופיין בהיותו שקוף למחצה ובנוכחות של מינרלים בצורת לוחיות הכלואים בו ובעטיים מתקבל אפקט של ברק או נצנוץ המכונה "אוונטורסנס". בשל העובדה כי האוונטורין הוא שילוב בין מינרלים נוהגים להגדירו, בדרך כלל, כסוג של סלע ולא כמינרל בפני עצמו.
גון האוונטורין הנפוץ ביותר הוא ירוק, אבל הוא מופיע גם בכתום, חום, צהוב, כחול או אפור. פוקסיט (סוג של מוסקוביט המכיל כרום) הוא המינרל הכלוא הנפוץ ביותר באוונטורין והוא יוצר את הברק הירוק או הכחול הכסופים. גוון כחול הוא גם תוצאה של הכללת מחטי רוטיל. צבעי כתום וחום מיוחסים להמטיט וגתיט. משום שאוונטורין הוא סלע תכונותיו הפיזיות משתנות. משקלו הסגולי נע בין 2.64 ל-2.69 וקשיותו נמוכה במידת מה מקוורץ נקי ונמדדת סביב 6.5 בסולם מוס.
"פצלת אוונטורין", סוג של סלע המכונה גם אבן שמש, דומה מאוד לאוונטורין בעל גוונים של אדום וכתום, אם כי פצלת אוונטורין (בדרך כלל אוליגוקלז, אבל גם אורתוקלז) היא בדרך כלל בעלת שקיפות גבוהה יותר. לעיתים קרובות האוונטורין הוא מפוספס וכאשר מצוי הפוקסיט בכמות גדולה מאוד הסלע הופך אטום, דבר הגורם במבט ראשון לטעות בינו לבין מינרל הנחושת הירוק והמפוספס מלכיט.
מקור השם "אוונטורין" מהמילה האיטלקית "א ונטורה" ("a ventura") שפירושה "במקרה". השם מתייחס לגילויה במקרה של אבן זהב (סוג של זכוכית המיוצרת יחד עם גבישי נחושת זעירים כך שמתקבל חומר שקוף בגוון זהוב חום מנצנץ) בוונציה במאה ה-18. למרות שאבן הזהב נתגלתה קודם היא משמשת כיום כחיקוי נפוץ לאוונטורין ולאבן השמש. ניתן להבחין בין אבן זהב המלאכותית לשני החומרים הטבעיים משום שבאבן זהב כלולות לוחיות קטנות גסות של נחושת המפוזרות בתוך מסת האם באופן אחיד מדי מכדי להיות טבעיות. אבן זהב מופיעה בדרך כלל בגוונים של חום זהבהב, אך ניתן למצאה גם בגוונים של ירוק או כחול.
השימושים העיקריים באוונטורין הם בבנייה למגורים, באנדרטאות, בייצור כדים, למשטחים עליונים של שולחנות ובעיקר כאבן חן לתכשיטים. רוב האוונטורין בגווני הכחול-ירוק מגיע מהודו (בייחוד מאזורי מייסור וצ'נאי), שם נוהגים אומנים מקומיים לעבדו. אוונטורין בגוון של לבן־קרם, אפור וכתום מגיעים מצ'ילה, ספרד ורוסיה. מקומות נוספים בהם חוצבים אוונטורין כוללים את אוסטריה, סלובקיה, דרום אפריקה וארצות הברית. רוב החומר מעובד לחרוזים ופסלונים כשרק הדוגמאות המעולות ביותר מלוטשות לקבושון (צורת טיפה השטוחה בתחתיה) שאחר־כך משובץ בתכשיטים.
בארצות הברית, באוסטרליה ובתאילנד אוונטורין היא אבן ההולדת התחליפית של חודש אוגוסט.
אגם נאוול ואפי

ערך זה עוסק באגם. אם התכוונתם לפארק הלאומי, ראו .
| --- | --- |

 מידע כללי
 מיקום:  פרובינציות ריו נגרו ונאוקן, ארגנטינה
 סוג:  אגם קרחוני
 מידות
 שטח:  529 קמ"ר
 גובה:  765 מטר מעל לפני הים
 רוחב מרבי:  10.2 ק"מ
 רוחב ממוצע:  10.2 ק"מ 
 עומק מרבי:  438 מטר
 ‏עומק ממוצע:  157 מטר
 מידע נוסף
 נהר מזין:  Correntoso River, Río Ñirihuau 
 מקור לנהר:  לימאי 
 ‏אגן ניקוז:  4,260 קילומטר רבוע
 מדינות באגן הניקוז:  ארגנטינה 
 אורך קו החוף:  357 ק"מ
 ערים:  בארילוצ'ה, ויז'ה לה אנגוסטורה
 איים:  ויקטוריה
 קואורדינטות:  41°05′25″S 71°20′08″W﻿ / ﻿41.09028°S 71.33556°W﻿ / -41.09028; -71.33556
  (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט נאוול ואפי(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט נאוול ואפי(למפת נאוקן רגילה) נאוקן סן מרטין דה לוס אנדס  ספלה קוטראל קו צ'וס מלל מנדוסה לה פמפה  ריו נגרו צ'ילהנאוול ואפי(למפת נאוקן מוגדלת) נאוקן סן מרטין דה לוס אנדס  ספלה קוטראל קו צ'וס מלל מנדוסה לה פמפה  ריו נגרו צ'ילהנאוול ואפי
 
אגם נאוול ואפי (ספרדית: Lago Nahuel Huapi) הוא אגם בצפון-מערב פטגוניה הארגנטינאית, בגבול הפרובינציות ריו נגרו ונאוקן.
גאוגרפיה

האגם ממוקם בהרי האנדים, בגובה של 765 מטר מעל פני הים. הוא נוצר כתוצאה מהמסת קרחונים קדומים וממורנה שסכרה אותו. שטחו של האגם 529 קמ"ר ועומקו המרבי הוא, ככל הידוע, 438 מטר. הוא כולל מפרצים וחצאי איים רבים, היוצרים מעין שלוחות נפרדות שלו: בְּלֶסְט, וֶמוּל, דה לה טְריסְטֶסָה, קָמְפָּנארְיוֹ, מָצֶ'טֶה, דֶל רינקוֹן ואוּלטימָה אֶסְפֶּרָנְסָה. בשל צורתו המפורצת חופו ארוך במיוחד - 357 ק"מ. נחלים מחברים את האגם לאגמים אחרים, ובהם גוטיירס וקורנטוסו. יש בו גם מספר איים, הגדול שבהם ויקטוריה, ששטחו 31 קמ"ר.
יופיו של האגם מושך אליו תיירים רבים. הוא שוכן בתחומיו של הפארק הלאומי נאוול ואפי, ולחופיו שוכנות עיירות הקיט בארילוצ'ה וויז'ה לה אנגוסטורה. בחצי האי קֶטְריוֶוה שבסמוך לוויז'ה לה אנגוסטורה פארק לאומי נוסף, הפארק הלאומי לוס ארז'אנס. באגם מתקיימות פעילויות של ספורט ימי ושיט מעבורות, אך השחייה בו פחות פופולרית, שכן טמפרטורת המים הממוצעת היא 7°C.
במימי האגם חיים מספר מיני טרוטה, ובהם טרוטת עין-הקשת וטרוטה חומה, מה שהופך את האגם למקום חביב גם על דייגים. בנוסף, חיים באגם עופות האופייניים דווקא לימים, כגון קורמורנים ושחפים.
נאווליטו

בתחילת המאה ה-20, ובעקבות אגדה ישנה, נוצרה השמועה שיצור ענק חי במעמקי האגם. היצור נודע בשם נאווליטו.
נציגים של גן החיות של בואנוס איירס ביקרו באגם בשנת 1922 בניסיון למצוא הסבר לדיווחים של החיה הפרה-היסטורית, אך הם לא מצאו כל ראיה שתתמוך בתאוריה על יצור כזה.
אבא אלחנני

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 בינואר 1918 ורשה, פולין
 פטירה:  2 ביולי 2008 (בגיל 90) רמת גן, ישראל
 תקופת הפעילות:  1941–1998 (כ־57 שנים)
 תחום יצירה:  אדריכלות
 יצירות ידועות:  משכן נשיאי ישראל, ירושלים
 פרסים והוקרה:  יקיר רמת גן (2006) 
 
אַבָּא אֶלְחָנָנִי (26 בינואר 1918 – 2 ביולי 2008) היה אדריכל ישראלי, עורך כתב עת לאדריכלות ועיצוב, מבקר והיסטוריון של האדריכלות הישראלית.
ביוגרפיה

אלחנני (במקור אלחנוביץ) נולד בוורשה בירת פולין בשנת 1918, ועלה לארץ ישראל עם הוריו ושני אחיו ב-2 בינואר 1933. היה בוגר הגימנסיה העברית הרצליה. את לימודי האדריכלות השלים בטכניון שבחיפה בשנת 1941. היה חבר ארגון "ההגנה", ולאחר מכן לחם כלוחם צה"ל במלחמת העצמאות. בשנת 1947 פתח משרד אדריכלים עם שותף מהנדס בניין. בשנת 1948 עמד בראש הוועדה הממלכתית לקביעת דגל ישראל. 
בשנת 1956 זכה יחד עם סעדיה מנדל, במקום השלישי, בתחרות לציוני מקומות היסטוריים.
אלחנני נחשב לאחד מחשובי האדריכלים בישראל בזכות תרומתו בתחום הבנייה בארץ, תרומתו בהוראה בטכניון ועריכת כתבי עת לאדריכלות, ובראשם "תוי", שאותו ערך בין השנים 1966–1992, והספר "המאבק לעצמאות של האדריכלות הישראלית במאה ה-20".
בנו, אהוד אלחנני, נהרג במלחמת יום הכיפורים בקרבות רמת הגולן כלוחם בסיירת גולני. המשפחה מנציחה את זכרו באמצעות "אוהל אהוד", שהוקם בבית צופי רמת גן, ובאמצעות מלגה לסטודנטים מצטיינים באקדמיה לאמנות "בצלאל". בשנת 2006 הוענק לאלחנני תואר "יקיר העיר" רמת גן, העיר בה התגורר.
נפטר ב-2 ביולי 2008, והותיר אחריו אישה, האדריכלית חנה אלחנני, ובת, עדית אלחנני. ספרייתו העשירה של אלחנני נתרמה ל"בית האדריכל", כשבמקביל לחנוכתה נערכה תערוכה המציגה מעבודותיו באצירת צבי אלחייני.
עבודות נבחרות

משכן הנשיא, ירושלים, 1971
כיכר המדינה, רח' ה' באייר בתל אביב (בשיתוף אוסקר נימאייר וישראל לוטן)
אנדרטה לזכר הטייסים הנופלים בגן העצמאות, תל אביב (בשיתוף בנימין תמוז)
בית ההסתדרות ע"ש פיליפ מוריי, אילת, 1956 (בשיתוף חנה אלחנני)
שיכון מפוני שכונת נורדיה, תל אביב, 1959 (בשיתוף ישראל לוטן ובן ציון שילמבר)
בית העם, כפר שמואל, 1969
שני מגדלי מגורים ברמת אביב, ברח' רקנאטי
המרכז לבריאות הנפש טירת כרמל
האקדמיה התאולוגית הארמנית בירושלים
קריית ממר"ם ברמת גן
מגדלי מגורים בשכונת רמת אילן בגבעת שמואל
מגורים באשקלון
גלריית תמונות

בית העם במושב כפר שמואל משנת 1969
תרשים פרספקטיבי של בית הנשיא, שנות ה-60
אנדרטה לטייסים שנהרגו מול חופי תל אביב
בית פיליפ מוריי באילת
חזית הכניסה הראשית לבית פיליפ מורי באילת
מראה בתערוכה ׳קו תוי׳ על עבודתו של האדריכל והמבקר אבא אלחנני, הגלריה של עמותת האדריכלים, ספטמבר 2009
חתימת האדריכל בכניסה למשכן הנשיא
אגף המנהלה בסמינר התאולוגי ברובע הארמני בירושלים
ספרים

הארכיטקטורה כאמנות וכמדע, מטכ"ל, קצין חינוך ראשי, גלי-צה"ל: משרד הביטחון – ההוצאה לאור (סדרת אוניברסיטה משודרת), תשמ"ב-1982.
המאבק לעצמאות של האדריכלות הישראלית במאה ה-20, משרד הביטחון – ההוצאה לאור, 1998.
ראו גם

ערכים על מבנים ואתרים שתכנן אבא אלחנני
הערות שוליים

1 2  ארכיון המדינה, Elchanowicz Aba, ארכיון המדינה
↑  צעיר זכה בתחרות ציוני מקומות היסטוריים, הצופה, 21 בפברואר 1956
| --- | --- |
בקרת זהויות :  NLI: 987007356386905171  LCCN: n86010217  ULAN: 500106013  VIAF: 306075174   WorldCat (עם VIAF): 306075174
אבה טאנל

אבה וולטר טאנל (באנגלית: Ebe Walter Tunnell;‏ 31 בדצמבר 1844 –  18 בדצמבר 1917) היה פוליטיקאי אמריקאי מדלאוור, איש המפלגה הדמוקרטית, שכיהן כחבר בית הנבחרים של דלאוור בשנים 1871–1873 וכמושל דלאוור ה-50 בשנים 1897–1901.
ראשית חייו

אבה טאנל נולד ליד קלארקסוויל, כיום אושן ויו, שבמחוז סאסקס, דלאוור, כבנם של ננסי ג'. לונג וסטיבן טאנל. לאחר שהתחנך בבתי ספר ציבוריים במילפורד ובלואס, הוא ניהל את חנות הכלבו בלאקווטר, שאותה הקים סבו. ב-1872 הוא עבר לעיר לואס, וניהל שם בית מרקחת וחנות חומרי בניין.
טאנל היה אחד משני מושלי דלאוור שלא נישאו מעולם.